વાતવાતમાં ઓસ્કરે તેની પાસે એવો ઉલ્લેખ કર્યો, કે ક્રેકોવમાં પોતાના મિત્રોને લઈને જઈ શકાય એવો કોઈ બાર અથવા કેબરે એ શોધી રહ્યો હતો. એ મિત્રો તેના ગુપ્ત સંપર્કો કે યુદ્ધ-સરંજામ વિભાગના કોઈ ઉચ્ચ અધિકારીઓ નહીં, પરંતુ શિન્ડલરના અંગત મિત્રો હતા જેમને લઈને જઈ શકાય એવું કોઈ સરસ સ્થળ એ શોધી રહ્યો હતો, જ્યાં આધેડ ઉંમરના પેલા જર્મન અધિકારીઓ અચાનક આવી ન પહોંચે! ક્લોનોવ્સ્કાને એવી કોઈ જગ્યાની ખબર હશે કે?